stanford-oval/wikipedia huggingface dataset:
עיוור בלב ים
רשימת שירים

המילים והלחנים נכתבו על ידי ערן צור, מלבד היכן שמצוין אחרת
המכסה הירוק
מדינה
אליסה
קרבות תרנגולים
מה את עושה? (מילים: ישראל ויישבה; לחן: יובל מסנר)
המנון לאדישות (מילים ולחן: ארקדי דוכין)
שולחן הכתיבה (לחן: יובל מסנר)
ואז הופיעה בטי (לחן: ארקדי דוכין וערן צור)
בחור מצוי
ערב ב' כסלו (לחן: יובל מסנר)
קיץ (לחן: יובל מסנר)
ציפורן
עץ (לחן: קורין אלאל)
Rush Time (לחן: יובל מסנר)
שלושת האחים
אמנים משתתפים

ערן צור - שירה, בס, גיטרה אקוסטית
אורי בלק - תופים, כלי הקשה
אבשלום כספי - פסנתר, קלידים, קולות
אורי פרוסט - גיטרות
ארקדי דוכין – גיטרה, פסנתר, קולות, מעבד ומפיק מוזיקלי
רונן שפירא – קלידים, פסנתר וקולות
אלכס פולק – גיטרה
מיקי הררי – גיטרה
רם אוריון – גיטרה
אריס – בוזוקי
יונתן מילר – כינור ומנדולינה
גדי סרי – כלי הקשה
זוהר פרסקו – כלי הקשה
אריק לבנת – סקסופון
יוסי רגב – טרומבון
אוהד דקל – מחשוב וסמפלרים
קורין אלאל – קולות
ירונה כספי – קולות
מקהלת הבנות הייצוגיות של נווה-עופר - קולות
מכתב מוצלב

מכתב מוצלב (באנגלית: Crossed Letter) הוא מכתב ששורותיו כתובות גם לרוחב הדף כמקובל וגם בניצב לדף, על גבי השורות הקודמות. התוצאה נראית כמעין תשבץ. מכתבים כאלה היו נהוגים במאה ה-19, ומטרתם הייתה חיסכון בעלות הדואר ובנייר.
מכתב מאחות לאחיה, 1835, ארצות הברית
בדף האחרון במכתב בהולנדית לא נשאר מקום והכותב הצליב את השורות. במכתב מופיעות מילים בעברית כמו "מזל וברכה". 1860
תיאור

צורת כתיבה זו התחילה בראשית ימי הדואר המודרני. תעריף הדואר היה תלוי בין היתר במספר הדפים ובמשקל המכתב, ולא אחת המכתבים היו ארוכים והכילו דפים רבים. לכן, במקום להוסיף דף אנשים סובבו את הנייר ב-90 מעלות וכתבו בשורות לאורכו.
על אף המראה המבלבל התוצאה היא קריאה, אבל קשה יותר. לואיס קרול כתב על הנוהג הזה במאמר (שיצא לאור בספרון) "שמונה או תשע מילות חוכמה על כתיבת מכתבים" (Eight or Nine Wise Words about Letter-Writing). העצה התשיעית הייתה לא לכתוב מכתבים מוצלבים. הוא כתב: אל תשכחו את המימרה העתיקה (שהמציא בעצמו): "Cross-writing makes cross reading" (זהו משחק מילים על המילה cross שפירושה גם 'כועס').
דוגמאות

אחיה של הסופרת ג'יין אוסטין שלח לה מכתבים ארוכים עם דפים מוצלבים. כדי להקל עליה את הקריאה הוא כתב את השורות האופקיות בדיו שחור, ואת השורות החוצות אותן בדיו אדום.
אוסטין עצמה הזכירה מכתבים כאלה ברומן "אמה", כשאחת הדמויות, העלמה בייטס, מתגאה ביכולת שלה לקרוא בקלות מכתבים כאלה.
הערות שוליים

↑  A crossed letter, Chapter 5. Changes under way. Letters from the Past. Postal History
↑  The story of the Wyatt crossed letter
1 2  Jane Austen For Dummies עמ' 124
↑  הרומן "אמה", כרך שני פרק ראשון
פארק רעננה

תבנית:פארק
האגם בפארק ומזרקה במרכזו
פארק רעננה הוא פארק ציבורי בשטח של 200 דונם, המשמש כפארק הגדול והמרכזי של העיר רעננה. הפארק שוכן בקצהו המערבי של רחוב אחוזה, בגבולה המערבי של העיר, וגובל בכפר בתיה ובשכונת "לב הפארק" השוכנות מצפון לו, ובשדות שבין רעננה להרצליה מדרום וממערב. הפארק מגודר מכל עבריו, והכניסה אליו היא דרך חמישה שערים, שניים בחלקו המזרחי ושלושה בחלקו המערבי ליד האגם. הפארק נחנך בשנת 1995.
מבנה

במרכזו של הפארק אגם בצורת עלה תלתן, בדומה לזה המופיע בסמלה של העיר. את האגם חוצה גשר, וניתן לשוט בו. באגם שתי מזרקות, ושטים בו עופות מים. בחלקו הצפון-מערבי של הפארק שוכן אמפיתיאטרון המשמש להופעות תרבות שונות של אמנים מהארץ ומחו"ל בהם בקסטריט בויז, אוונסנס, אליס קופר, לורין היל, טורי איימוס, צ'יק קוריאה, איאן אנדרסון, זיגי מארלי, הקרנבריז והפט שופ בויז.
במסגרת הפארק מופעל פרויקט "פארק חברים", אשר נבנה על ידי בית איזי שפירא מתרומות, ובו מתקנים המיועדים גם לילדים בעלי קשיי נגישות. כמו כן מתקיימות במקום פעילויות משותפות לילדי בית איזי שפירא ולילדים אחרים מרחבי העיר. עוד בפארק: בית קפה-מסעדה, גלריה, שבילי הליכה ורכיבה על אופניים, מגרשי ספורט, פינת חי, מתקני משחקים לילדים, פסלים, גן ורדים, גן המוקדש לשבעת המינים, גן תבלינים ומשטחי דשא נרחבים. בנקודה הגבוהה בפארק שוכן מצפור, המאפשר תצפית בעיקר לכיוון האגם והשטחים שבדרום-מערב הפארק.
בעבר נדרשו תושבי חוץ לתשלום בכניסה לפארק בימי שבת. עתירה שהגישה עמותת אדם, טבע ודין בעניין נדחתה, ובעקבות זאת תוקנה פקודת העיריות, ונקבע בה כי אין לגבות דמי כניסה, אלא במקרים חריגים שיקבע שר הפנים באישור ועדת הפנים והגנת הסביבה של הכנסת.
מאחר שהוועדה דחתה פה אחד את הכללים שהציע שר הפנים בטענה שהם נוגדים את התיקון לחוק, נאסרה למעשה גביית דמי כניסה לגנים ציבוריים בכל הארץ, ובהם פארק רעננה. מסביב לפארק ישנן מספר רב של חניות בחינם לתושבי רעננה, ובתשלום לתושבי חוץ.
גלריה

מראה באגם בתמונה אפשר אפילו לראות  שקנאי מצוי
המבוך הנגיש לילדים בעלי מגבלות
מפלי מים המוליכים אל האגם
האמפיתיאטרון
מתקני משחקים בפארק
הערות שוליים

↑  בג"ץ 8676/00 אדם טבע ודין אגודה ישראלית להגנת הסביבה נ' עיריית רעננה, ניתן ב־19 באוקטובר 2004
↑  חוק לתיקון פקודת העיריות (מס' 109), התשס"ז-2007 באתר הכנסת
↑  פרוטוקול ועדת הפנים והגנת הסביבה מיום 1.8.2007
| --- | --- |
בקרת זהויות :  NLI: 987012781273505171 
עוף מים בפארק רעננה העוף מים במונה הוא ברבור מצוי ומרחוק ברכייה שחורה
שותפים בעם

שותפים בעם הוא אלבום האולפן השביעי של להקת ההיפ הופ הישראלית הדג נחש, אשר יצא לאור ב-2 במרץ 2016. באלבום מתארחים אמנים רבים, ושם האלבום הוא משחק מילים בין בע"מ (בעירבון מוגבל), לבין בעם, פירושו של דבר מבין אנשי העם.
מטרת האלבום

"האלבום הזה זה אלבום של שיתופי פעולה", אומר שאנן, ומוסיף: "תמיד אנחנו מבצעים, ועכשיו שמנו את עצמנו בצד בקטע של הביצועים והתמקדנו יותר בכתיבת השירים ובהפקה". ואכן, בשמיעה ראשונית של האלבום, ניתן לשים לב כי שומעים פחות את זמרי הדג נחש, ויותר את הזמר האורח, מה גם שכל שיר שונה מאוד בסגנונו. הסיבה לכך, היא שכאשר החלו לעבוד על האלבום, הדג נחש החליטו כי שיטת העבודה שלהם תהיה פיצול הלהקה לקבוצות קטנות יותר של עד 3 איש, כאשר כל קבוצה עובדת על שיר אחר, ובשלב מאוחר יותר יתר הלהקה מצטרפת כדי לסיים.
במילים אחרות, חברי הדג נחש הם המלחינים, המעבדים, והמפיקים של כל שירי האלבום (חוץ מ"Legal Eyes", אותו הפיקו הצמד אינפקטד מאשרום, והשיר "שותפים סמויים" אותו הפיק יוסי מזרחי יחד עם דודוש קלמס), בניגוד לאלבומים קודמים אותם הפיקו יוסי פיין וגם קובי אוז.
בכל שיר באלבום ישנה חותמת של אותו זמר שמשתתף בשיר, בין אם זה בטקסט והן בסגנון השירה. השיר "מרבדים" שמבוצע על ידי ארקדי יעקובסון, שמוצאו רוסי, כולל בתוכו מן שיר אהבה ליופייה של מדינת ישראל מנקודת מבט של עולה חדש: "מרבדים לא נגמרים של דשא עד האופק, פריחה בצבע עז עד שנעתקת הנשימה" שמתארים את מכלול הנופים הרב של ארץ ישראל. בנוסף, בשיר "עד הסוף" שמבוצע על ידי יהודית רביץ, ניתן לראות בבירור את סגנונה של רביץ שמתבטא בשיר, עם התוספות הידועות של הדג נחש לשיר.
רשימת השירים

| מס' | שם | משך |
| --- | --- | --- |
| 1. | תן לי מנגינה (עם אברהם טל)   | 4:34 |
| 2. | עד הסוף (עם יהודית רביץ)   | 3:26 |
| 3. | שותפים סמויים (עם יוסי מזרחי)   | 3:09 |
| 4. | רעדה האדמה (עם אהוד בנאי)   | 4:09 |
| 5. | שמש (עם שי צברי)   | 3:34 |
| 6. | לא מה שיפיל אותי (עם פלד)   | 4:58 |
| 7. | רסיסים של החוף (עם מרינה מקסימיליאן בלומין)   | 3:24 |
| 8. | עף איתך (עם אלרן דקל)   | 4:05 |
| 9. | הכל חוזר (עם אקו)   | 3:11 |
| 10. | אזרח של העולם (עם גבע אלון)   | 3:38 |
| 11. | Legal Eyes (עם אינפקטד מאשרום)   | 3:03 |
| 12. | מרבדים (עם ארקדי יעקובסון)   | 5:29 |
| משך כולל: | משך כולל: | 46:40 |
השירים ויוצריהם

כאמור, על כל שיר עבד צוות קטן מהלהקה כולה, בין אם זה על המילים, הלחן, העיבוד או ההפקה.
|  | מילים | לחן | עיבוד | הפקה מוזיקלית |
| --- | --- | --- | --- | --- |
| תן לי מנגינה | גיא מר, אברהם טל, שאנן סטריט, והדג נחש | הדג נחש ואברהם טל | הדג נחש ואברהם טל | יאיא כהן אהרונוב, אברהם טל, והדג נחש |
| עד הסוף | יאיא כהן אהרונוב וגיא מר | יאיא כהן אהרונוב | יאיא כהן אהרונוב והדג נחש | יאיא כהן אהרונוב |
| שותפים סמויים | שאנן סטריט | שאנן סטריט | דודוש קלמס, יוסי מזרחי, והדג נחש | דודוש קלמס ויוסי מזרחי |
| רעדה האדמה | אהוד בנאי, גיא מר ושאנן סטריט | גיא מר ושאנן סטריט | שלומי אלון, גיא מר, דודוש קלמס, והדג נחש | שלומי אלון, גיא מר, ודודוש קלמס |
| שמש | יאיא כהן אהרונוב | יאיא כהן אהרונוב | יאיא כהן אהרונוב, דודוש קלמס, והדג נחש | יאיא כהן אהרונוב ודודוש קלמס |
| לא מה שיפיל אותי | פלד ושאנן סטריט | שלומי אלון, פלד, ושאנן סטריט | שלומי אלון והדג נחש | שלומי אלון |
| רסיסים אל החוף | יאיא כהן אהרונוב, גיא מר, ומארינה מקסימיליאן | יאיא כהן אהרונוב וגיא מר | יאיא כהן אהרונוב, גיא מר, והדג נחש | יאיא כהן אהרונוב וגיא מר |
| עף איתך | שאנן סטריט ואלרן דקל | שלומי אלון, יאיא כהן אהרונוב, ואלרן דקל | שלומי אלון והדג נחש | שלומי אלון |
| הכל חוזר | גיא מר, שאנן סטריט, ואקו | גיא מר | גיא מר והדג נחש | גיא מר |
| אזרח של העולם | שאנן סטריט | גבע אלון | גיא מר והדג נחש | גיא מר |
| Legal Eyes | הדג נחש | הדג נחש | אינפקטד מאשרום | אינפקטד מאשרום והדג נחש |
| מרבדים | שאנן סטריט | שאנן סטריט | דודוש קלמש והדג נחש | דודוש קלמס |
מונטנה ג'ורדן

| --- | --- |
אין תמונה חופשית
 לידה:  8 במרץ 2003 (בן 21) לונגוויו, טקסס, ארצות הברית ארצות הברית
 מדינה:  ארצות הברית 
 תקופת הפעילות:  מ-2015
 עיסוק:  שחקן
 מספר צאצאים:  1
 פרופיל ב-IMDb
 
מונטנה ג'ורדן (באנגלית: Montana Jordan; נולד ב-8 במרץ 2003) הוא שחקן אמריקאי. הוא ידוע בעיקר בזכות תפקידו כג'ורג'י קופר ב"שלדון הצעיר".
ביוגרפיה

ג'ורדן נולד בעיר לונגוויו שבטקסס וגדל באור סיטי, טקסס.
קריירה

באוקטובר 2015 הוא לוהק לתפקידו הראשון, ונבחר מבין 10,000 מועמדים לתפקיד ג'יידן בסרטו של ג'ודי היל, "מורשתו של צייד איילים לבני-זנב" (אנ'), בו ג'וש ברולין מגלם את אביו; הוא יצא לאקרנים במרץ 2018.
במרץ 2017 לוהק ג'ורדן לתפקיד אחיו הגדול של שלדון קופר, ג'ורג '"ג'ורג'י" קופר ג'וניור בספין אוף של "המפץ הגדול", "שלדון הצעיר". הוא היה מועמד לפרס ההופעה הטובה ביותר בסדרת טלוויזיה – שחקן משנה צעיר בטקס פרסי האמן הצעיר ה-39, בו זכה דילן דאף מ-"Teens 101".
חיים אישיים

לג'ורדן נולדה בת בכורה ב 21.5.24
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2018 | מורשתו של צייד איילים לבני-זנב (אנ') | ג'יידן פרגוסון |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2017—2024 | שלדון הצעיר | ג'ורג '"ג'ורג'י" קופר ג'וניור | תפקיד ראשי (7 עונות); 141 פרקים |
| 2018 | המפץ הגדול | ג'ורג '"ג'ורג'י" קופר ג'וניור | פרק: "The VCR Illumination" |
| 2024 | Georgie & Mandy's First Marriage | ג'ורג '"ג'ורג'י" קופר ג'וניור | סדרת טלוויזיה של CBS |
פרסים ומועמדויות

| שנה | פרס | קטגוריה | מועמד | תוצאה |
| --- | --- | --- | --- | --- |
| 2018 | פרס האמן הצעיר (אנ') | ההופעה הטובה ביותר בסדרת טלוויזיה – שחקן משנה צעיר | שלדון הצעיר | מועמדות |
הערות שוליים

↑  "IT'S MY BIRTHDAY!". YouTube. 8 במרץ 2019. נבדק ב-4 במאי 2019. {{cite web}}:  (עזרה)
1 2  "Ore City student to co-star in Josh Brolin Movie". Longview News-Journal. 9 בנובמבר 2015. נבדק ב-21 באפריל 2018. {{cite news}}:  (עזרה)
↑  D'Alessandro, Anthony (14 במרץ 2018). "'The Legacy Of A Whitetail Deer Hunter': Jody Hill & Danny McBride's "Poor Man's 'Revenant'" – SXSW". Deadline. נבדק ב-21 באפריל 2018. {{cite news}}:  (עזרה)
↑  Hargett, Kenley (14 במרץ 2017). "Ore City teen makes his way to Hollywood". CBS. נבדק ב-21 באפריל 2018. {{cite news}}:  (עזרה)
↑  "2018 Winners". Young Artist Awards. נבדק ב-26 באוקטובר 2018. {{cite web}}:  (עזרה)
| --- | --- |
בקרת זהויות :  LCCN: no2019159573  VIAF: 43157340669609922071   WorldCat (עם VIAF): 43157340669609922071
תצפית - סוכנות ידיעות

| --- | --- |

 פעילות:  סוכנות ידיעות
 התאגדות:  עמותה, סוכנות ידיעות
 שפה רשמית:  עברית, אנגלית
 מדינה:  ישראל ישראל
 משרד ראשי:  יפו 206 ירושלים
 מייסדים:  אמוץ אייל
 תקופת הפעילות:  2010–הווה (כ־15 שנים)
 http://www.tps.co.il/
 
תצפית – סוכנות ידיעות (באנגלית: TPS – Tazpit Press Service) היא סוכנות ידיעות ישראלית המעבירה מידע כתוב ומצולם לכלי תקשורת בישראל ובעולם. תפוצת הסוכנות מגיעה לאלפי כלי תקשורת ברחבי העולם, כאשר חומרי החדשות של תצפית פורסמו בעבר ביותר מ-16 שפות שונות.
סוכנות הידיעות מתעדת באופן שוטף את המציאות הביטחונית בישראל, ביהודה ושומרון וברצועת עזה, ובנוסף מסקרת מגוון נושאים בהיבטים דמוגרפיים, תרבותיים, פוליטיים, טכנולוגיים וארכאולוגיים.
סוכנות הידיעות TPS היא עמותה רשומה, ומתקיימת מתרומות ודמי מנוי של מנויים בארץ ובעולם.
רקע

סוכנות הידיעות TPS (תצפית) הוקמה בשנת 2010 כדי לתעד ולהעביר ידיעות מהשטח בזמן אמת, בכדי ליצור ולהעצים סיקור מקצועי ומבוסס עובדות מהשטח, של המציאות הישראלית.
במהלך שנת 2011 הפעילה תצפית 70 מתנדבים ברחבי יהודה ושומרון, אשר הוקפצו לתעד אירועים שונים, והסוכנות הפיצה את התיעוד הראשוני לכלי תקשורת ישראלים. במהלך 2012 תצפית החלה להעביר ידיעות מאירועים המתרחשים בכל רחבי הארץ. בסוף שנת 2012 נפתחה המחלקה הבינלאומית של הסוכנות, ומאז החלה הסוכנות להפיץ ידיעות לכלי תקשורת בינלאומיים.
פעילות סוכנות הידיעות לאורך השנים

בשנת 2013 זכה אמוץ אייל, מנכ"ל תצפית בפרס מוסקוביץ' לציונות, המעודד רעיונות חדשים שמטרתם להתמודד עם אתגרי הציונות בארץ ישראל.
בינואר 2013 חשפה סוכנות תצפית מספר אפליקציות של גוגל המציעות "ציטוטים מעוררי השראה של היטלר". בעקבות הכתבה אשר פורסמה במספר רב של כלי תקשורת בעולם, הורידה גוגל את האפליקציות מהחנות.
במאי 2013 תיעדה הסוכנות את דגל גרמניה הנאצית כאשר הוא מתנופף בכפר בית אומר שנמצא בסמוך לחברון. התמונה והדיווח על כך קיבלו הד תקשורתי חזק ברחבי העולם.
ב-2014 הסוכנות כיסתה את אירועי רצח שלושת הנערים ומבצע שובו אחים.
בחודש יולי 2017 ניסתה הסוכנות להתקבל לאיחוד סוכנויות הידיעות של הים התיכון (AMAN), אך נדחתה בטענה שהיא "יושבת בשטח כבוש".
פעילות סוכנות הידיעות לאורך השנים > שיתופי פעולה עם סוכנויות ידיעות בעולם

רוב כלי התקשורת בארץ מנויים לסוכנות הידיעות. לארגון מעל 70 מנויים מחוץ לישראל אשר מפיצים את הידיעות למעל 2,700 כלי תקשורת נוספים. לארגון ישנם הסכמי שיתוף פעולה עם 8 סוכנויות ידיעות מרחבי העולם.
בחודש מרץ 2021 חתמה סוכנות הידיעות על הסכם שיתוף פעולה עם סוכנות הידיעות הגדולה בספרד, Europa Press, אשר מספקת מידע לכ-2000 כלי תקשורת בספרד ובאמריקה הלטינית. בחודש אפריל 2021 חתמה סוכנות הידיעות על סיכום שיתוף פעולה עם סוכנות הידיעות של איחוד האמירויות, WAM.
בשנת 2022 נחתמו הסכמי שת"פ עם סוכנות הידיעות הממשלתית של בולגריה, BTA, ועם סוכנות הידיעות המובילה בהודו, ANI Asian News International.
הסוכנות כיום

סוכנות הידיעות TPS מונה היום מעל 400 צלמים ברחבי הארץ. לסוכנות צוות המתעד את הנעשה גם ברצועת עזה.
משרדי הארגון שוכנים ברחוב יפו 206 בירושלים. לארגון מאגר מידע ויזואלי המתעדכן מדי יום ובו מעל 80,000 תמונות וסרטונים מאירועים ברחבי הארץ.
הערות שוליים

↑  כתבה מתוך עיתון באתיופיה המתארת את הסיוע הישראלי להקמת תשתית לאנרגיה סולארית במדינה(הקישור אינו פעיל, 13.8.2019)
↑  כתבה המתארת ממצא ארכאולוגי משמעותי שנתגלה בארץ (הקישור אינו פעיל, 30 במרץ 2023)
↑  יוחאי עופר, נקודת תצפית ציונית: סוכנות הידיעות שזוכה בפרס מוסקוביץ' לציונות, באתר nrg
↑  כתבה בהפינגטון פוסט
↑  כתבה באתר yahoo
↑  מיכאל בכנר, סוכנות ידיעות ישראלית הוחרמה: "יושבת בשטח כבוש", באתר nrg
↑  ערוץ 7, סוכנות הידיעות הישראלית TPS תשתף פעולה עם מקבילתה בספרד, באתר ערוץ 7, ‏15.3.21
↑  Hassan Bashir, WAM and Israel’s TPS sign cooperation agreement, WAM, ‏7.4.2021
↑  TPS media library
כל החיות ידעו

כל החיות ידעו הוא אלבום האולפן הרביעי של הזמרת-יוצרת הישראלית נינט טייב. האלבום יצא לאור ב-3 במאי 2013, על ידי חברת התקליטים הליקון.
רקע והפקה

האלבום הופק על ידי יוסי מזרחי ועידן רבינוביץ', חברי להקת הקולקטיב, וכולל 12 שירים.
כלל השירים באלבום הולחנו על ידי טייב ורוב הטקסטים נכתבו על-ידה, מלבד השירים "ארבע המיתות" ו"עושק", שאת מילותיהם כתב המשורר דורי מנור.
באלבום מנגנים חברי להקת הקולקטיב יוסי מזרחי ועידן רבינוביץ', הצ'לנית מאיה בלזיצמן, דניאל אנגליסטר, שי ברנדר וטייב עצמה.
בשיר "ארבע המיתות" שרה עם טייב הזמרת רונה קינן, ובשיר "והדרת" מתארח הזמר רביד כחלני.
הסינגל הראשון מהאלבום, 'כל הלבד', יצא לאור ב-17 בדצמבר 2012. ב-21 בינואר 2013 יצא לאור הסינגל השני מהאלבום, 'פרויקט הספר הכחול'. השיר עורר סקרנות רבה בציבור עקב האפשרות כי בפזמון טייב רומזת לסכסוך אפשרי בינה לבין אביב גפן, שהפיק את אלבומה הראשון "יחפה".
לאחר צאת האלבום יצאו לאור שני סינגלים נוספים, "גרזן" ו"עושק".
שמו של האלבום, "כל החיות ידעו", נגזר מתוך מילות השיר הפותח אותו- "17 שניות".
ביקורות

לאחר צאתו, זכה האלבום לביקורות מעורבות. רוב מבקרי המוזיקה שיבחו את האלבום. יוסי חרסונסקי חלק שבחים וכתב בביקורתו "נינט טייב היא הרוקרית הישראלית הכי גדולה שצמחה במקומותינו. אתם יודעים מה: גם בזירת הרוק העולמית נדיר לפגוש זמרת רוק באיכויות שלה".
נדב מנוחין החמיא לאלבום באומרו "אלבום מקורי, מגוון, מושקע ופשוט טוב מאוד. הכי טוב שלה עד כה.".
לעומתם, מבקר המוזיקה גל אוחובסקי היה מסויג יותר. הוא אמנם שיבח את יכולותיה הווקאליות של טייב וכותב "נינט היא זמרת מצוינת. ובאלבום הזה, יותר מבכל אחד מקודמיו, היא חוזרת להיות בראש ובראשונה ווקאליסטית עם קול חזק וחם שכיף לשמוע", אך בד בבד מבקר את שירי האלבום באומרו "שירים טובים, אבל אין בהם אמת פשוטה על הרגשות שלה. הטקסטים אינם מספקים הצצה אמיתית לעולמה הפנימי".
ביקורת מסויגת נוספת כתב בן שלו לעיתון הארץ: "לא האלבום המצוין שאוהדיה של נינט קיוו לראות אותה מוציאה לפני גיל 30, אבל זה אלבום די טוב".
רשימת רצועות

כל השירים נכתבו והולחנו על ידי נינט טייב (למעט היכן שמצוין אחרת).
| מס' | שם | כותב(ים) | משך |
| --- | --- | --- | --- |
| 1. | 17 שניות  |   | 2:41 |
| 2. | כל הלבד  |   | 3:16 |
| 3. | גרזן  |   | 2:55 |
| 4. | והדרת  |   | 2:43 |
| 5. | פרויקט הספר הכחול  |   | 3:39 |
| 6. | תות  |   | 3:09 |
| 7. | ארבע המיתות  | דורי מנור, נינט טייב | 2:15 |
| 8. | חבלים  |   | 3:05 |
| 9. | דופק  |   | 2:49 |
| 10. | עושק  | דורי מנור, נינט טייב | 2:43 |
| 11. | אתמול בלילה  |   | 3:33 |
| 12. | בסוף  |   | 8:33 |
| משך כולל: | משך כולל: | משך כולל: | 41:21 |
אילנה אביטל

| --- | --- |

אביטל ב-2008
 לידה:  18 בפברואר 1960 (בת 65) פריז, צרפת צרפת 
 שם לידה:  בריז'יט אביטבול
 מוקד פעילות:  ישראל, צרפת 
 תקופת הפעילות:  מ-1977
 עיסוק:  זמרת, שחקנית
 סוגה:  פופ, ישראלית, שירי ילדים
 שפה מועדפת:  עברית 
 חברת תקליטים:  הד ארצי, פונוקול, NMC, בן מוש הפקות, IMP
 בן או בת זוג:  שלמה צח 
 פרופיל ב-IMDb
 
אילנה אביטל (נולדה ב-18 בפברואר 1960) היא זמרת, מלחינה ושחקנית ישראלית.
ביוגרפיה

נולדה בשם בריז'יט אביטבול בפריז שבצרפת למשפחה יהודית ממוצא תוניסאי. כשהייתה בת 11, עלתה לישראל עם משפחתה, והתגוררה בנתניה.
כשהייתה בת 12 שינתה את שמה לשמה הנוכחי אילנה אביטל.
בגיל 13 הקליטה לחברת תקליטים גדולה מצרפת שלושה שירים בצרפתית.
בגיל 16 הפנה אותה מורה לפיתוח קול למפיק שלמה צח. צח ערך אודישנים לזמרי ליווי ליזהר כהן והתרשם מקולה. היא לא התקבלה כזמרת הליווי, אבל צח החתים אותה אצלו.
ב-1978 עקב נישואיה לשלמה צח אביטל לא התגייסה לצה"ל.
חיים אישיים

ב-15 ביוני 1978 נישאה אביטל לשלמה צח, וב-1979 נולד בנם עמית, מוזיקאי. השניים התגרשו במאי 1987.
ב-1992 נישאה אביטל בשנית לאיש העסקים שי טוכמאייר, וב-1993 נולד בנם ברק. בשנת 2001 התגרשו השניים.
אביטל מתגוררת בהרצליה.
דיסקוגרפיה > אלבומי אולפן (סולו)

1978: לאהוב אותך
1981: שלום חבר
1981: זינוק
1985: רגעים
1987: בלי בושה
1988: כיוונים נעלמים
1990: ילד המחר
1993: אותך... פעם שנייה
1999: תוצרת צרפת
2001: נוגעת באושר
2008: הסיפור האמיתי
דיסקוגרפיה > אלבומי אוסף

1995: אוסף הזהב
2004: סיכוי לאהבה
דיסקוגרפיה > אלבומי רמיקס

2005:‏ Hey
הערות שוליים

↑  הפרס הראשון לשיר "רקפת" בפסטיבל הזמר, דבר, 6 במרץ 1977
יוסי חרסונסקי, פסטיוואל עם פרופיל נמוך, מעריב, 8 במרץ 1977
↑  הזמרת אילנה אביטל — סיבוב הופעות ראשון, על המשמר, 20 בנובמבר 1977
אילנה אביטל יוצאת לדרך, דבר, 20 בדצמבר 1977
↑  אילנה אביטל - לצ'ילי, מעריב, 3 בינואר 1978
↑  הצגת הבכורה העולמית של הסרט "אל תשאלי אם אני אוהב'/ שהופק ובוים על־ידי עמוס קולק ורפי רייבנבן, נערכה אמש, מעריב, 2 באפריל 1979
↑  איציק יושע, אילנה אביטל, עם העיניים לאירופה, חדשות, 13 באוגוסט 1985
↑  טל פרי, המחר של אילנה אביטל, מעריב, 9 בנובמבר 1990
עמית שהם, תקליטים חדשים - ישראלי - להרוס ולבנות מחדש, חדשות, 27 בספטמבר 1990
↑  גיל חובב, גבר מזור, המהחל האומנותי של אורי פיינמן ואילנה אביטל הוא הנמצח הגדול של מצעד הפזמונים השנתי, כל העיר, 28 בספטמבר 1990
↑  עמית שהם, זה לא השיר, ואת הפרודוקציה, חדשות, 26 במרץ 1991
↑  טל פרי, אתניקס אמרו נן לאביטל, מעריב, 16 ביולי 1991
↑  רוגל אלפר, גורל אכזר - לגעת באושר ערוץ ויוה, באתר הארץ, 18 ביולי 2001
↑  רותה קופפר, להפוך בורקס, באתר הארץ, 10 בנובמבר 2001
↑  ציפי שוחט, הבימה מנסה לגעת בעושר, באתר הארץ, 18 במרץ 2002
↑  נועם יורן, משחק היטב את השחקן - המופע של סטיב, 20:30, ערוץ 2, באתר הארץ, 10 בנובמבר 2003
↑  מיכאל הנדלזלץ, דברים שעלי לא - מחזמר "צלילי המוסיקה", באתר הארץ, 18 באוגוסט 2005
↑  אתי אפללו, סביבון ההנחות - המדריך השלם למופעי החג, באתר TheMarker‏, 3 בדצמבר 2006
↑  עכבר העיר, טיפול מיני עם אילנה אביטל, באתר הארץ, 23 באוקטובר 2007
↑  עכבר העיר, הריאליטי "היכל התהילה" של ערוץ 24 יוצא לדרך, באתר הארץ, 11 במאי 2011
↑  אלעד בילו, עכבר העיר, בעקבות פיצוץ הגז בנתניה: אילנה אביטל עוזבת את היכל התהילה, באתר הארץ, 17 ביוני 2011
↑  טלי מורנו ודן שילון, ‏אילנה אביטל: אבירם, חבל שאתה לא מבוגר בעשר שנים, הייתי חוטפת אותך", באתר ‏מאקו‏, 4 בפברואר 2011
↑  רן בוקר, אילנה אביטל: "אני עובדת בעבודה משרדית. מעדיפה שקט כלכלי", באתר ynet, 20 ביולי 2020
↑  ההישרדות שלה: הסינגל החדש של אילנה אביטל, באתר חדשות 13, 19 במאי 2020
↑  רחל מרחלת על כל העולם, הרומן של האמרגן, "העולם הזה", גיליון 2123 מ-10 במאי 1978, עמוד 64
הזמות אילנה אביטל נישאה לאמרגנה שלמה צח, מעריב, 16 ביוני 1978
↑  ההריון הכפול של אילנה, מעריב, 10 במאי 1979
↑  שלמה ואילנה משברן, "העולם הזה", גיליון 2590 מ-22 באפריל 1987, עמוד 39
↑  שי טוכמאייר ואילנה אביטל: בסוף אמרנו טוב, יאללה, מתחתנים, מעריב, 11 במרץ 1992
| אילנה אביטל |
| --- | --- |
אלבומי אולפן: לאהוב אותך • שלום חבר • זינוק • רגעים • בלי בושה • כיוונים נעלמים • ילד המחר • אותך... פעם שנייה • תוצרת צרפת • נוגעת באושר • הסיפור האמיתי
אלבומי אוסף: אוסף הזהב • סיכוי לאהבה
אלבומי רמיקס: Hey
סינגלים: "אותך" • "אמור" • "השיבה לי" • "שובי לים" • "פגישה ראשונה" • "לילה במדבר" • "מלכת הכיתה" • "‏כל שנה בסוף הקיץ" • "עוד ועוד" • "ירושלם" • "אבא אמא וארץ ישראל" • "רגעים" • "בזכות ימים כאלה" • "אור בקצה המנהרה" • "בוא אל החגיגה" • "די לי די" • "בלי בושה" • "אתה המלך" • "סוף הצד" • "ילד המחר" • "טוב שבאתם" • "יום חדש" • "עוד תראה אותי" • "ספק" • "תגיד שכן"
| --- | --- |
בקרת זהויות :  ICIA: 269825  NLI: 987007301626705171  BnF: cb141984285 (data)  ISNI: 0000 0003 7414 1642  MusicBrainz: ca4ad4c8-d287-48c2-8e1d-5dadef968352  ULAN: 500482775  VIAF: 61757250   WorldCat (עם VIAF): 61757250
פיליס סמית'

| --- | --- |

פיליס סמית', 2014
 לידה:  15 באוגוסט 1949 (בת 75) סנט לואיס, מיזורי, ארצות הברית
 מדינה:  ארצות הברית 
 תקופת הפעילות:  מ-1980
 עיסוק:  מלהקת, שחקנית, מדבבת
 מקום לימודים:  אוניברסיטת מיזורי - סנט לואיס
 פרסים והוקרה:  פרס גילדת שחקני המסך 
 פרופיל ב-IMDb
 
פיליס סמית' (באנגלית: Phyllis Smith, נולדה ב-15 באוגוסט 1949) היא שחקנית אמריקאית. היא ידועה בעיקר בזכות משחקה בתפקיד פיליס לאפין ואנס בסדרת הטלוויזיה "המשרד", ותפקיד הדיבוב שלה שזכה לשבחים בתור עצב (Sadness) בסרטי "הקול בראש" ו"הקול בראש 2". בנוסף, כיכבה בתור בטי ברודריק-אלן בסדרת נטפליקס עטורת שבחים בשם "The OA".
ביוגרפיה

סמית' נולדה בסנט לואיס, מיזורי בשנת 1949. היא סיימה את לימודיה בתיכון קליבלנד. ב-1972 סמית' סיימה את לימודיה באוניברסיטת מיזורי - סנט לואיס, עם תואר בחינוך. בשנות ה-70 וה-80, היא הייתה רקדנית, מעודדת של קבוצת הכדורגל סנט לואיס קרדינלס, ושחקנית בורלסקה, כאשר לדבריה: "לא התפשטתי, אבל לבשתי נוצות"". היא נאלצה להפסיק לרקוד לאחר שספגה פציעה בברך. בשנים לאחר מכן, עבדה בהוליווד, קליפורניה, כשחקנית ומלהקת.
קריירה

סמית' עבדה כמלהקת שותפה תחת המלהקת אליסון ג'ונס, בסדרת הטלוויזיה "המשרד", ואז הציעו לה את התפקיד של פיליס לאפין ואנס, דמות שנוצרה במיוחד עבורה: אשת מכירות רכה שנוטה לא להסכים עם מנהל המשרד, מייקל סקוט (בגילומו של סטיב קארל). סמית' קיבלה את פרסי גילדת שחקני המסך ב-2006 וב-2007, על הופעתה ב"המשרד", בקטגוריה: "הופעה יוצאת מן הכלל של אנסמבל בסדרה קומית". ביוני 2008, היא הופיעה עם צוות השחקנים של "המשרד", בתוכנית Celebrity Family Feud (אנ'). ב-2011 היא שיחקה בתפקיד משנה בסרט "מורה רעה". ב-2015, היא דיבבה את הדמות עצב (Sadness) בסרט "הקול בראש" של פיקסאר, וזכתה לשבחים על הופעתה מצד מבקרי קולנוע. מאוחר יותר, היא הופיעה כאורחת קבועה בסדרה "The OA".
בפברואר 2023, סמית' הופיעה יחד עם עמיתה לתוכנית "המשרד", לסלי דייוויד בייקר בפרסומת ל-Honey Nut Cheerios. סמית' חזרה על תפקידה כעצב בסרט "הקול בראש 2" ובסדרה "סטודיו לחלומות" בשנת 2024.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | I Want Someone to Eat Cheese With | מרשה |  |
| 2011 | מורה רעה | לין דייוויס |  |
| 2011 | Butter | ננסי |  |
| 2011 | אלווין והצ'יפמאנקס 3 | דיילת |  |
| 2015 | הקול בראש | עצב (דיבוב) | פרס אנני לדיבוב הטוב ביותר |
| 2015 | הדייט הראשון של ריילי? | עצב (דיבוב) | סרט קצר |
| 2021 | בארב & סטאר עושות את פלורידה (אנ') | דלורס |  |
| 2024 | הקול בראש 2 | עצב (דיבוב) |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2005 | משפחה בהפרעה | קרלה |  |
| 2005-2013 | המשרד | פיליס לאפין ואנס |  |
| 2006 | The Office: The Accountants | פיליס לאפין ואנס | הפרק: "פיליס" |
| 2008 | The Office: The Outburst | פיליס לאפין ואנס | הפרק: "ההסבר" |
| 2013 | Trophy Wife | Mrs. Patty Steinberg | 3 פרקים |
| 2014 | מקום טוב באמצע | גברת הוף | הפרק: "הבולען" |
| 2016-2019 | The OA | בטי ברודריק-אלן | 12 פרקים |
| 2024 | סטודיו לחלומות | עצב | דיבוב; 4 פרקים |
פילמוגרפיה > משחקי וידאו

| שנה | משחק | תפקיד | הערות |
| --- | --- | --- | --- |
| 2015 | Disney Infinity 3.0 | עצב (Sadness) | דיבוב |